આ વર્ષ દરમિયાન ગુરુ આપની રાશિથી ચોથા સ્થાને ભ્રમણ કરશે. જેને કારણે યશ-માનપ્રતિષ્ઠામાં વધારો થાય. ધંધા-વ્યવસાયમાં પ્રગતિ થાય. ભાગીદારીથી કરેલો વ્યવસાય સફળ થતો હોય તેમ જણાય. આ વર્ષ દરમિયાન ધાર્મિક સ્થાનોમાં જવાનું થાય સાથે પુણ્યમાં વધારો થાય. આપને આર્થિક દૃષ્ટિએ સફળતા મળશે જે આપના માટે રાહતના સમાચાર છે. આપના માથે દેવું હશે તે ધીરે ધીરે ઊતરતું જણાય. પોતાની શક્તિ અને સાહસ પ્રમાણે કરેલા કાર્યનું ફળ જરૂરથી મળશે. શેર-સટ્ટાથી દૂર રહેવું. જુગારની લત હશો તો નાણાકીય સ્થિતિ સુધરવાના કોઇ યોગ નથી. ખર્ચને બને તેટલો કાબૂમાં રાખવો. ધર્મક્ષેત્રમાં નાણાં વ્યય કરવાથી લાભની પ્રગતિ થાય.